Ένας άγνωστος άνδρας επιχειρεί να πουλήσει φωτογραφία του οδηγού της F1 Μίκαελ Σουμάχερ μέσα από το νοσοκομείο, μετά από το ατύχημα που υπέστη, έναντι του ποσού του 1 εκατ. ευρώ, σημαίνοντας συναγερμό στις αρχές της Γερμανίας που ξεκίνησαν σχετική έρευνα για τον εντοπισμό του.

Ο εν λόγω άνθρωπος μέσα στις τελευταίες εβδομάδες έχει επαφές με Μέσα Μαζικής Ενημέρωσης, προκειμένου να πουλήσει τη φωτογραφία.

Η εκπρόσωπος του Γερμανού επτά φορές παγκόσμιου πρωταθλητή, Σαμπίνε Κεμ, επιβεβαίωσε την ύπαρξη φωτογραφίας από κοντινή απόσταση και την έναρξη της έρευνας, επισημαίνοντας πως έχει ήδη γίνει καταγγελία.